Dilfuza Kurolova – jahonni o‘z bilimi bilan kezgan o‘zbek qizi

Oramizda shunday faol, uddaburon yoshlar borki, biz ular haqida eshitsak beixtiyor quvonchga to‘lamiz, havasimiz keladi.  Ayniqsa, o‘z intilishlari ortidan chet ellarda o‘qib qaytgan tengdoshlarimiz bizlarga ham ilhom bag‘ishlaydi. Bugungi qahramonimiz Dilfuza Kurolova ham ana shunday havas qilsa arzigudek yoshlardan.
Kim: Dilfuza Kurolova
Tug‘ilgan sanasi: 1990-yil 14-fevral
Qayerda o‘qigan: Toshkent Davlat Yuridik universiteti (2012-yilda magistraturani tamomlagan)
Qayerda ishlagan: Toshkent Xalqaro Vestminster universiteti qoshidagi akademik litseyda huquq fanidan dars bergan
Qaysi tillarni biladi: Ingliz, rus, o‘zbek va koreys tillari
Shuningdek, Dilfuza Kurolova “Kelajak ovozi” yoshlar tashabbuslari markazining eng shijoatkor faoli sanaladi. U “O‘zbekiston madaniyati va san’ati forumi” jamg‘armasi tomonidan tashkil etiladigan “Oltin Gepard” Toshkent xalqaro kinoforumi, Art Week Style.uz san’at haftaligi, “Asrlar sadosi” an’anaviy madaniyat festivalida tarjimon-gid sifatida qatnashib keladi.

 Dilfuza Kurolova
Hali yosh bo‘lishiga qaramay, Dilfuza turli davlatlarda bo‘lishga va ko‘plab yutuqlarni qo‘lga kiritishga ulgurdi. U o‘zining samimiyligi, chiroyli nutqi va o‘tkir zehni bilan boshqalardan ajralib turadi. Bugungi maqolada Dilfuza o‘z iqtidori sabab xorijiy mamlakatlarga qilgan safarlari haqida hikoya qiladi. Zero, u bu yurtlarda o‘z bilimini mustahkamlab, turli xil anjumanlarda ishtirok etib qaytgan.
2003-yil 7-sinfda o‘qiyotgan paytim Buyuk Britniyaning Brayton shahridagi til o‘rganish kursiga ketganman. Bu meni ota-onamsiz xorijga qilgan ilk sayohatim edi. U yerda ingliz tilini puxta o‘rganganman. Endigina 13 yoshga kirganim bois avvaliga juda qiynalganman. Buni ustiga ingliz tilini yaxshi bilmasdim. Ammo bu kursda o‘qib, boshlang‘ich tajribaga ega bo‘lganman. Dam olish kunlari o‘qishdan Fransiyaga ham sayohat uyushtirilgan.
2010-yil hayotimda yana bir katta burilish bo‘lgan. Yevropa xavfsizlik va hamkorlik tashkiloti (OSCE) ning Makaziy Osiyo Yoshlar tarmog‘i (CAYN)  loyihasi bo‘yicha grant yutib, Qozog‘istonning Olma-ota shahriga 10 haftaga uchib ketganman. Bu yerda men o‘zimning ilmiy ishlarimni amalga oshirganman.

 Olmaota shahridagi CAYN (Central Asian Youth Network) loyihasida
Bu mamlakatda chinakam talaba hayoti qanday bo‘lishini his etganman, desam adashmayman. 2011-yil Praga shahridagi nufuzli Jorj universitetida tahsil olish uchun grantga ega bo‘lganim eng katta yutuqlarimdan biri sanaladi. Pragada tahsil olgan yillarim men o‘zimda juda ko‘p xususiyatlarni kashf etdim.

 Chexiya poytaxti Pragada

 Pragadagi talabalik yillari
2011-yil Janubiy Koreyaning Inchon shahrida bo‘lib o‘tgan BMT global modelida ishtirok etganman. O‘zbekiston vakili sifatida bu anjumanda qatnashishni o‘zim uchun katta sharaf deb bilganman. Biz tadbirda BMT bosh kotibi Pan Gi Mun bilan ochiqdan-ochiq suhbat qurganmiz.

 BMT Global modeli anjumanida. Koreya
2012-yil yoshlar masalasi bo‘yicha Keniya poytaxti Nayrobida o‘tkazilgan Xalqaro anjumanda men yurtimiz yoshlari nomidan o‘z taqdimotim va ma’ruzam bilan ishtirok etganman. Buni hayotimda amalga oshirgan eng ma’suliyatli ishlarimdan biri deb hisoblayman.

 Nayrobida o‘tkazilgan Xalqaro anjuman
2012-yilda Italiyaning Milan shahrida “Ko‘krak bezi saratoni” mavzusi bo‘yicha xalqaro treningda ishtirok etganman. Italiya o‘zining noyob me’morchiligi, keng ko‘chalari bilan menda ajoyib taasurot qoldirgan.

 Dilfuza Italiyaning Milan shahrida
Bundan tashqari, Germaniya, Rossiya, Turkiya, Avstriya mamlakatlariga sayohat qilganman. Ayniqsa,  Germaniyaning Drezden shahri meni o‘zining sirli latofati ila maftun etgan. Bolaligimdan bu shaharda joylashgan Qadimgi ustalar galereyasiga borishni orzu qilardim. Bu niyatim ushalib, mashhur rassom Rafael Santining “Sikstin Madonnasi” asarini o‘z ko‘zim bilan ko‘rish baxtiga muyassar bo‘ldim.

 Avstriya poytaxti Venada
 Blits-so‘rov:

Ayni damda Dilfuza koreys tilini mukammal o‘rganish bilan band. Shuningdek, bo‘sh vaqtida rasmlar chizishga juda qiziqadi, o‘zining shaxsiy kolleksiyasini yaratish uchun eskizlar tayyorlamoqda. Muhimi, u harakat qilishdan sira to‘xtamaydi, yangi cho‘qqilarni zabt etishda ildam odimlab boraveradi. Uning kelgusidagi faoliyatida hamisha ulkan zafarlar yor bo‘lishini tilab qolamiz.